Na podlagi 3. člena Zakona o zavodih (Uradni list RS, št. 12/1991, 45I/1994 – Odl. US, 8/1996, 18/1998 – Odl. US in 36/2000) prvega odstavka 41. člena Zakona o organizaciji in financiranju vzgoje in izobraževanja (Uradni list RS, št. 98/2005 – ZOFVI-UPB4) ter 27. člena Statuta Mestne občine Koper (Uradne objave, št. 40/2000, 30/2001, 29/2003 in Uradni list RS, št. 90/2005) je Občinski svet Mestne občine Koper na seji dne 15. decembra 2005 sprejel

# O D L O K

**O USTANOVITVI JAVNEGA VZGOJNO-IZOBRAŽEVALNEGA ZAVODA**

**OSNOVNA ŠOLA KOPER**

1. **člen**

S tem odlokom Mestna občina Koper, s sedežem v Kopru, Verdijeva 10, (v nadaljnjem besedilu ustanoviteljica), ustanovi javni vzgojno-izobraževalni zavod Osnovna šola Koper (v nadaljnjem besedilu šola).

Ustanoviteljske pravice izvršujeta Občinski svet in Župan Mestne občine Koper.

1. **člen**

Ime šole: Osnovna šola Koper,

 Scuola elementare Capodistria

Skrajšano ime šole: OŠ Koper

Sedež šole: Cesta Zore Perello – Godina 1, Koper,

 Strada Zore Perello – Godina 1, Capodistria

Šola lahko spremeni ime in sedež le v soglasju z ustanoviteljico.

1. **člen**

Šola je ustanovljena za opravljanje osnovnošolske vzgojno-izobraževalne dejavnosti od 1. do 9. razreda obvezne osnovne šole po javno veljavnem izobraževalnem programu, sprejetem na način in po postopku, ki ga določa zakon.

S svojo dejavnostjo šola zadovoljuje potrebe po osnovnošolskem izobraževanju za šolski okoliš, ki obsega območje KS Koper-Center, KS Škocjan razen naselij Škocjan in Manžan ter del KS Olmo-Prisoje, ki obsega prostorske okoliše 0129, 0128, 0143 in 0146.

Šola ima tudi skupni šolski okoliš z OŠ Dušana Bordona, in sicer prostorske okoliše 0145, 0352, 0116, 0115, 0117 in 0114 v KS Olmo-Prisoje.

Otroke z območja skupnega šolskega okoliša se na osnovi dogovora med šolama vpisuje v eno izmed šol.

1. **člen**

Dejavnosti šole so:

* 1. P 85.100 Predšolska vzgoja
	2. P 85.200 Osnovnošolsko izobraževanje
	3. C 18.120 Drugo tiskanje
	4. C 18.130 Priprava za tisk in objavo
	5. C 18.200 Razmnoževanje posnetih nosilcev zapisa
	6. G 47.890 Trgovina na drobno na stojnicah in tržnicah z drugim blagom
	7. G 47.910 Trgovina na drobno po pošti ali po internetu
	8. G 47.990 Druga trgovina na drobno zunaj prodajaln, stojnic in tržnic
	9. I 55.209 Druge nastanitve za krajši čas
	10. I 56. 210 Priložnostna priprava in dostava jedi
	11. I 56.290 Druga oskrba z jedmi
	12. J 58.110 Izdajanje knjig
	13. J 58.140 Izdajanje revij in druge periodike
	14. J 58.190 Drugo založništvo
	15. J 59.200 Snemanje in izdajanje zvočnih zapisov in muzikalij
	16. J 62.020 Svetovanje o računalniških napravah in programih
	17. J 62.090 Druge z informacijsko tehnologijo in računalniškimi storitvami povezane dejavnosti
	18. J 63.110 Obdelava podatkov in s tem povezane dejavnosti
	19. J 63.990 Drugo informiranje
	20. L 68.200 Oddajanje in obratovanje lastnih ali najetih nepremičnin
	21. M 72.200 Raziskovalna in razvojna dejavnost na področju družboslovja in humanistike«
	22. M 74.300 Prevajanje in tolmačenje
	23. N 77.110 Dajanje lahkih motornih vozil v najem in zakup
	24. N 77.210 Dajanje športne opreme v najem in zakup
	25. N 77.290 Dajanje drugih izdelkov za široko rabo v najem in zakup
	26. N 77.330 Dajanje pisarniške opreme in računalniških naprav v najem in zakup
	27. N 77.390 Dajanje drugih strojev, naprav in opredmetenih sredstev v najem in zakup
	28. N 82.190 Fotokopiranje, priprava dokumentov in druge posamične pisarniške dejavnosti
	29. N 82.300 Organiziranje razstav, sejmov, srečanj
	30. P 85.510 Izobraževanje, izpopolnjevanje in usposabljanje na področju športa in rekreacije
	31. P 85.520 Izobraževanje, izpopolnjevanje in usposabljanje na področju kulture in umetnosti
	32. P 85.590 Drugje nerazvrščeno izobraževanje, izpopolnjevanje in usposabljanje
	33. P 85.600 Pomožne dejavnosti za izobraževanje
	34. R 90.010 Umetniško uprizarjanje
	35. R 90.040 Obratovanje objektov za kulturne prireditve
	36. R 91.011 Dejavnost knjižnic
	37. R 93.110 Obratovanje športnih objektov
	38. R 93.190 Druge športne dejavnosti
	39. R 93.210 Dejavnost zabaviščnih parkov
	40. R 93.299 Drugje nerazvrščene dejavnosti za prosti čas.
1. **člen**

Šola ima pečat okrogle oblike premera 35 mm in 20 mm. Sredi pečata je grb Republike Slovenije, na obodu pa sta izpisana ime in sedež šole v slovenskem in italijanskem jeziku. Ravnatelj sprejme akt o hrambi in uporabi pečatov šole ter določi delavce, ki so zanje odgovorni.

1. **člen**

Organi šole so:

* svet šole,
* ravnatelj,
* svet staršev in
* strokovni organi.
1. **člen**

Strokovni organi šole so:

* učiteljski zbor,
* programski učiteljski zbor,
* oddelčni učiteljski zbor,
* razrednik in
* strokovni aktivi.
1. **člen**

Svet šole je sestavljen skladno z zakonom, ki ureja organizacijo in financiranje vzgoje in izobraževanja.

Člani sveta so imenovani oziroma izvoljeni za štiri leta in so lahko ponovno imenovani oziroma izvoljeni. Člani sveta so lahko zaporedoma imenovani oziroma izvoljeni največ dvakrat.

Svet šole odloča z večino glasov vseh članov, če z zakonom ni drugače določeno.

Svet šole se lahko konstituira, ko je izvoljenih oziroma imenovanih najmanj dve tretjini članov.

1. **člen**

Predstavnike ustanoviteljice imenuje Občinski svet Mestne občine Koper. Predstavnike staršev izvolijo starši na svetu staršev.

Mandat predstavnika staršev v svetu šole je vezan na status učenca v šoli.

Predstavnike delavcev šole izvolijo delavci na neposrednih in tajnih volitvah. Kandidate predlagajo delavci na zboru delavcev, kjer se oblikuje kandidatna lista.

V postopku kandidiranja za volitve je potrebno predhodno pridobiti pisno soglasje kandidata.

Izvoljeni so kandidati, ki so dobili največje število glasov. Če dva ali več kandidatov dobijo enako število glasov, se odločitev o izbiri člana opravi z žrebom.

1. **člen**

Svet šole najkasneje 3 mesece pred iztekom mandata sprejme sklep o razpisu volitev in določi rokovnik za njihovo izvedbo ter imenuje 3 člansko volilno komisijo.

Volitve se opravijo najkasneje 15 dni pred potekom mandata svetu šole.

1. **člen**

Volilno komisijo se imenuje za dobo 4 let.

Član volilne komisije ne more biti kandidat za predstavnika delavcev v svetu šole.

Komisija vodi postopek izvolitve predstavnikov delavcev v svet šole, razglasi izide volitev, pripravi končno poročilo, ga izobesi na oglasni deski in predloži svetu šole ter potrdi mandate članom sveta, ki so bili izvoljeni na volitvah.

1. **člen**

Članu sveta šole preneha mandat:

* če izgubi volilno pravico,
* če postane trajno nezmožen za opravljanje funkcije,
* če je s pravnomočno sodbo obsojen na nepogojno kazen zapora, daljšo od šest mesecev,
* če odstopi,
* če predstavniku delavcev preneha delovno razmerje,
* če je imenovan na funkcijo, ki ni združljiva s članstvom v svetu.

Članu sveta šole preneha mandat zaradi razlogov iz 1., 2., 3. in 4. alinee prvega odstavka z dnem, ko svet šole ugotovi, da so nastali razlogi iz prejšnjega odstavka.

Članu sveta šole preneha mandat zaradi razloga iz 5. alinee prvega odstavka, z dnem prenehanja delovnega razmerja.

Članu sveta šole preneha mandat zaradi razloga iz 6. alinee prvega odstavka, z dnem pričetka dela na drugi funkciji.

Ko svet šole ugotovi, da je članu sveta prenehal mandat, o tem takoj obvesti pristojne za imenovanje oziroma izvolitev novega člana.

Če je potekel mandat predstavniku delavcev, svet šole takoj razpiše nadomestne volitve.

1. **člen**

Postopek za odpoklic predstavnika delavcev v svetu šole se začne na podlagi pisne zahteve najmanj 10 % delavcev šole. Zahteva za odpoklic mora vsebovati razloge za odpoklic. Zahtevi za odpoklic, ki jo predložijo delavci, morajo biti priloženi podpisi delavcev, ki predlagajo odpoklic.

Zahteva se predloži volilni komisiji, ki preveri formalno pravilnost zahteve, ne da bi presojala razloge za odpoklic. Če volilna komisija ne zavrže zahteve za odpoklic, mora svet šole, na njen predlog, v 30 dneh razpisati glasovanje o odpoklicu predstavnika delavcev v svetu šole in določiti datum glasovanja.

Predstavnik delavcev v svetu šole je odpoklican, če je za odpoklic glasovala večina delavcev šole.

1. **člen**

Nadomestno imenovanje oziroma izvolitev člana sveta ni potrebno, če je prenehal mandat manj kot tretjini članov in je do izteka mandata sveta šole manj kot 6 mesecev.

1. **člen**

Svet šole opravlja naslednje naloge:

* sprejema pravila in druge splošne akte šole, s katerimi se urejajo vprašanja, ki so pomembna za opravljanje dejavnosti in poslovanje šole,
* imenuje in razrešuje ravnatelja,
* sprejema program razvoja,
* sprejema letni delovni načrt in poročilo o njegovi uresničitvi,
* sprejema finančni načrt in zaključni račun,
* odloča o uvedbi nadstandardnih in drugih programov,
* obravnava poročila o vzgojni oziroma izobraževalni problematiki,
* odloča o pritožbah v zvezi s statusom učenca,
* odloča o pritožbah v zvezi s pravicami, obveznostmi in odgovornostmi delavcev iz delovnega razmerja,
* obravnava zadeve, ki mu jih predloži učiteljski zbor, šolska inšpekcija, reprezentativni sindikat zaposlenih, svet staršev in skupnost učencev,
* razpisuje volitve predstavnikov delavcev v svet zavoda,
* odloča o pritožbah staršev v zvezi z vzgojnim in izobraževalnim delom v šoli,
* predlaga ustanoviteljici spremembo ali razširitev dejavnosti,
* daje ustanoviteljici in ravnatelju zavoda predloge in mnenja o posameznih vprašanjih,
* sprejema programe prioritet za delitev presežka prihodka nad odhodki,
* opravlja druge z zakonom ter drugimi splošnimi akti zavoda določene naloge.
1. **člen**

Pedagoški in poslovodni organ šole je ravnatelj, ki opravlja naloge določene z zakonom.

1. **člen**

Ustanoviteljica zagotovi šoli nepremičnine in opremo, ki jo šola potrebuje za opravljanje dejavnosti.

Premoženje, s katerim upravlja šola, je last ustanoviteljice. Šola lahko razpolaga s premičnim premoženjem s soglasjem ustanoviteljice. Šola lahko prostore v času, ko jih sama ne potrebuje, odda v najem, pod pogoji, ki jih določi župan.

Šola je dolžna upravljati premoženje iz prejšnjega odstavka s skrbnostjo dobrega gospodarja.

1. **člen**

Šola pridobiva sredstva za opravljanje javne službe iz proračuna Republike Slovenije, iz proračuna Mestne občine Koper in od prodaje proizvodov in storitev na trgu, lahko pa tudi iz drugih virov.

Šola lahko pridobiva sredstva tudi iz prispevkov učencev oziroma njihovih staršev, za storitve, za katere je tako določeno z zakonom in za storitve, ki po izobraževalnem programu niso obvezne ali presegajo normative in standarde.

Presežek prihodkov nad odhodki, ki ga šola ustvari s prodajo proizvodov oziroma storitev pri opravljanju svoje dejavnosti, se uporablja za plačilo materialnih stroškov, investicijsko vzdrževanje in investicije, po predhodnem soglasju ustanoviteljice pa tudi za plače.

1. **člen**

Šola ustanovi šolski sklad, iz katerega se financirajo dejavnosti, ki niso sestavina izobraževalnega programa, oziroma se ne financirajo iz javnih sredstev, nakup nadstandardne opreme, zviševanje standarda pouka in podobno.

Sklad iz prejšnjega odstavka pridobiva sredstva iz prispevkov staršev, donacij, zapuščin in iz drugih virov.

Sklad upravlja upravni odbor, ki ima predsednika in šest članov, od katerih so najmanj trije predstavniki šole. Svet staršev imenuje upravni odbor. Predstavnike šole predlaga svet šole, ki lahko za predstavnika šole predlaga tudi ravnatelja.

Za delovanje sklada lahko upravni odbor sprejme pravila.

1. **člen**

Šola je pravna oseba in odgovarja za svoje obveznosti do višine sredstev, s katerimi razpolaga.

Ustanoviteljica odgovarja za obveznosti šole do višine sredstev, ki jih je dolžna šoli zagotoviti v skladu z zakonom.

1. **člen**

Ravnatelj in drugi delavci šole morajo v skladu z zakonodajo, ki ureja varovanje osebnih podatkov, varovati listine in podatke, do katerih pridejo oziroma se z njimi seznanijo pri opravljanju dejavnosti šole in so določeni za poslovno tajnost.

Osebe iz prejšnjega odstavka morajo varovati poslovno tajnost tudi po prenehanju delovnega razmerja.

Za poslovno tajnost se štejejo:

* podatki in dokumenti, ki so z zakonom in drugimi predpisi določeni za tajne,
* podatki in dokumenti, ki jih svet šole v okviru svojih pristojnosti določi za poslovno tajnost,
* podatki in dokumenti, ki jih ravnatelj v okviru svojih pristojnosti določi za poslovno tajnost,
* podatki in dokumenti, ki jih svetu šole in ravnatelju zaupno sporoči pristojni organ ali druga organizacija.

# PREHODNE IN KONČNE DOLOČBE

1. **člen**

Priprave za začetek dela šole opravi pod nadzorom ustanoviteljice vršilec dolžnosti ravnatelja (v nadaljevanju v.d. ravnatelja), ki ga s posebnim sklepom imenuje Župan Mestne občine Koper. Postopek za imenovanje v.d. ravnatelja se začne takoj po uveljavitvi odloka.

V.d. ravnatelja opravlja naloge ravnatelja, dokler svet šole ne imenuje ravnatelja šole po postopku, ki ga določa zakon. V.d. ravnatelja izvede v okviru nalog iz prejšnjega odstavka tega člena tudi vpis šole v sodni register pristojnega sodišča v Kopru in v razvid zavodov vzgoje in izobraževanja pri ministrstvu, pristojnem za šolstvo.

1. **člen**

Javni vzgojno-izobraževalni zavod Osnovna šola Koper prične z delovanjem v šolskem letu 2006/2007, in sicer s 1.9.2006.

Na javni vzgojno-izobraževalni zavod Osnovna šola Koper se po stanju na dan 31. 8. 2006 prenesejo dejavnost, pravice, obveznosti, oprema in sredstva Osnovne šole Janka Premrla Vojka in Osnovne šole Pinka Tomažiča Koper. Osnovna šola Koper prevzame tudi vse zaposlene in učence, ki so bili na ta dan vpisani v ti dve osnovni šoli.

Z dnem 31. 8. 2006 se javna vzgojno-izobraževalna zavoda Osnovna šola Janka Premrla Vojka in Osnovna šola Pinka Tomažiča Koper ukineta. S tem dnem preneha tudi mandat ravnateljev teh dveh osnovnih šol.

1. **člen**

Vse aktivnosti, ki so potrebne za pravočasni začetek pouka, izvede v.d. ravnatelja šole ob aktivni pomoči ustanoviteljice, pristojnega ministrstva in ravnateljev Osnovne šole Janka Premrla Vojka in Osnovne šole Pinka Tomažiča Koper.

V.d. ravnatelja je za svoje delo odgovoren ustanoviteljici.

1. **člen**

V.d. ravnatelja je pooblaščen, da skupaj z ravnateljema Osnovne šole Janka Premrla Vojka in Osnovne šole Pinka Tomažiča Koper določi sistemizacijo delovnih mest, ki jo potrdi pristojno ministrstvo. Postopek določanja delovnih mest in njihovo zasedanje s sklepanjem pogodb o zaposlitvi se zaključi najkasneje do 31.8.2006. Delovna razmerja se na Osnovi šoli Koper sklenejo z dnem 1. 9. 2006.

V.d. ravnatelja mora poskrbeti za vse postopke, potrebne v zvezi z zaposlitvijo oziroma prezaposlitvijo delavcev v nov zavod.

V.d. ravnatelja je dolžan izvesti tudi razpis prostih delovnih mest strokovnih in drugih delavcev šole ter z njimi skleniti pogodbe o zaposlitvi do začetka pouka v šolskem letu 2006/2007.

1. **člen**

V.d. ravnatelja mora pripraviti vse potrebne akte in voditi vse aktivnosti do imenovanja ravnatelja Osnovne šole Koper.

V.d. ravnatelja izpelje vse naloge iz svoje pristojnosti, da zagotovi pravočasno in pravilno konstituiranje sveta šole in drugih organov šole. V okviru te pristojnosti sprejme rokovnik in pravila za izvedbo prvih volitev predstavnikov delavcev šole.

V.d. ravnatelja v gradivu za konstitutivno sejo sveta šole pripravi osnutek poslovnika sveta šole in razpis za imenovanje ravnatelja. Po konstituiranju svet šole začne s postopkom za imenovanje ravnatelja.

Svet šole kot organ šole se mora konstituirati najkasneje do 20. 10. 2006, drugi organi šole pa v skladu z zakonom in tem odlokom najkasneje v treh mesecih od začetka šolskega leta 2006/2007.

1. **člen**

Ravnatelja Osnovne šole Janka Premrla Vojka in Osnovne šole Pinka Tomažiča Koper izročita vso šolsko arhivsko dokumentacijo (pedagoško, kadrovsko in računovodsko), knjižnično gradivo in ostalo dokumentacijo, potrebno za delo učiteljev in učencev na Osnovni šoli Koper. Prav tako ravnatelja opravita tudi primopredajo poslov in premoženja.

1. **člen**

Z dnem 31. 8. 2006 prenehata veljati Odlok o ustanovitvi javnega vzgojno-izobraževalnega zavoda Osnovna šola Janka Premrla Vojka (Uradne objave, št. 2/1997 in 15/1999) in Odlok o ustanovitvi javnega vzgojno-izobraževalnega zavoda Osnovna šola Pinka Tomažiča Koper (Uradne objave, št. 2/1997, 15/1999 in Uradni list RS, št. 10/2005). V.d. ravnatelja začne postopek za njihov izbris iz sodnega registra na podlagi četrte alinee 54. člena Zakona ozavodih (Uradni list RS, št. 12/1991, 45/1994 – Odl. US, 8/1996, 18/1998 – Odl. US in 36/2000) in tega odloka.

1. **člen**

Sprememba imena oziroma dokončna določitev imena javnega zavoda se določi do začetka šolskega leta 2006/2007 in se uporablja od 1. 9. 2006 dalje.

1. **člen**

Ta odlok začne veljati z dnem objave v Uradnem listu Republike Slovenije.

1. **člen**

**Odlok o spremembah in dopolnitvah Odloka o ustanovitvi javnega vzgojno- izobraževalnega zavoda Osnovna šola Koper (Uradni list RS, št. 40/07) vsebuje naslednjo končno določbo:**

1. člen

Ta odlok začne veljati petnajsti dan po objavi v Uradnem listu Republike Slovenije.

1. **člen**

**Odlok o spremembah in dopolnitvah Odloka o ustanovitvi javnega vzgojno- izobraževalnega zavoda Osnovna šola Koper (Uradni list RS, št. 71/08) vsebuje naslednje končne določbe:**

# Prehodne in končne določbe

1. člen

Svetovalno dejavnost za otroke, mladostnike in starše iz 1. člena tega odloka izvaja šola od 1.9.2008 dalje. Z 31.8.2008 se ukine javni zavod Svetovalni center za otroke, mladostnike in starše Koper, s čimer preneha tudi mandat direktorja Svetovalnega centra Koper.

Šola postane pravni naslednik javnega zavoda Svetovalni center za otroke, mladostnike in starše Koper in prevzame vse njegovo premoženje, pravice in obveznosti po stanju iz poslovnih knjig na dan 31.8.2008.

Šola prevzame tudi vse zaposlene, ki so imeli do tega dne sklenjeno delovno razmerje v javnem zavodu Svetovalni center za otroke, mladostnike in starše Koper.

1. člen

Ravnatelj šole je po uveljavitvi tega odloka dolžan izpeljati vse postopke v zvezi z vpisom statusnih sprememb javnih zavodov Osnovne šole Koper in Svetovalnega centra za otroke, mladostnike in starše Koper ter v zvezi z zaposlitvijo oziroma prezaposlitvijo prevzetih delavcev.

Javni zavod Svetovalni center za otroke, mladostnike in starše Koper se izbriše iz sodnega registra na podlagi četrte alinee 54. člena Zakona o zavodih (Uradni list RS, št. 12/1991, 45I/1994 – Odl. US, 8/1996, 18/1998 – Odl. US, 36/2000 in 127/2006) in tega odloka.

1. člen

Z 31.8.2008 preneha veljati Odlok o ustanovitvi javnega zavoda Svetovalni center za otroke, mladostnike in starše Koper (Uradne objave, št. 5/1995, 25/1998 in 6/1999).

1. člen

Ta odlok začne veljati petnajsti dan po objavi v Uradnem listu Republike Slovenije.

1. **člen**

**Odlok o spremembah in dopolnitvah Odloka o ustanovitvi javnega vzgojno- izobraževalnega zavoda Osnovna šola Koper (Uradni list RS, št. 40/10) vsebuje naslednjo končno določbo:**

1. člen

Ta odlok začne veljati naslednji dan po objavi v Uradnem listu Republike Slovenije.

1. **člen**

# Odlok o spremembah Odloka o ustanovitvi javnega vzgojno- izobraževalnega zavoda Osnovna šola Koper (Uradni list RS, št. 85/2022) vsebuje naslednje prehodne in končne določbe:

**Prehodne in končne določbe**

1. člen

Svet javnega vzgojno-izobraževalnega zavoda Osnovna šola Kopermora v roku šestih mesecev po uveljavitvi tega odloka uskladiti splošne akte zavoda v skladu z določili tega odloka. Do sprejema le-teh zavod uporablja splošneakte, ki so veljali na dan uveljavitve tega odloka, razen določil, ki so v nasprotju s temodlokom.

1. člen

Svetovalna dejavnost za otroke, mladostnike in starše, ki jo izvaja Osnovna šola Koper, se z dnem 1. 9. 2022 prenese na novoustanovljeni javni zavod Svetovalni center za otroke, mladostnike in starše Istre in se preneha izvajati v okviru Osnovne šole Koper.

Osnovna šola Koper prenese na Svetovalni center za otroke, mladostnike in starše Istre dejavnosti, pravice, obveznosti in opremo za izvajanje dejavnosti zavoda, vse po stanju na dan 31. 8. 2022.

Zaposleni, ki imajo do dne 1. 9. 2022 sklenjeno delovno razmerje v okviru organizacijske enote Svetovalni center za otroke, mladostnike in starše Koper v okviru Osnovne šole Koper, se s tem dnem prevzamejo v Javni zavod Svetovalni center za otroke, mladostnike in starše Istre.

Osnovna šola Koper je takoj po uveljavitvi tega odloka dolžna aktivno sodelovati pri izvedbi vseh potrebnih aktivnosti za prenos.

1. člen

Ta odlok začne veljati naslednji dan po objavi v Uradnem listu Republike Slovenije, uporablja pa se od 1. 9. 2022 dalje.

Številka: K022-15/2005 ŽUPAN

Koper, 15. decembra 2005 **Boris Popovič**

Številka: 600-10/2007 ŽUPAN

Koper, 7. maj 2007 MESTNE OBČINE KOPER

Številka: 600-10/2007 ŽUPAN

Koper, 19. junija 2008 MESTNE OBČINE KOPER

Številka: 600-10/2007 ŽUPAN

Koper, 22. april 2010 MESTNE OBČINE KOPER

Številka: 600-10/2007 ŽUPAN

Koper, 26. maja 2022 MESTNE OBČINE KOPER